CELEX: 32022D0033
Language: lt
Date: 2022-01-10 00:00:00
Title: Komisijos įgyvendinimo sprendimas (ES) 2022/33 2022 m. sausio 10 d. kuriuo panaikinamas Įgyvendinimo sprendimas (ES) 2021/2021 dėl tam tikrų neatidėliotinų priemonių, susijusių su afrikiniu kiaulių maru Vokietijoje (pranešta dokumentu Nr. C(2022) 155) (Tekstas autentiškas tik vokiečių kalba) (Tekstas svarbus EEE)

2022 1 12   
               
               
                  LT
               
               
                  Europos Sąjungos oficialusis leidinys
               
               
                  L 7/17
               
            
         KOMISIJOS ĮGYVENDINIMO SPRENDIMAS (ES) 2022/33
         2022 m. sausio 10 d.
         kuriuo panaikinamas Įgyvendinimo sprendimas (ES) 2021/2021 dėl tam tikrų neatidėliotinų priemonių, susijusių su afrikiniu kiaulių maru Vokietijoje
         
            
               (pranešta dokumentu Nr. C(2022) 155)
            
         
         (Tekstas autentiškas tik vokiečių kalba)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. kovo 9 d. Europos Parlamento ir Tarybos reglamentą (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai („Gyvūnų sveikatos teisės aktas“) (1), ypač į jo 259 straipsnio 1 dalį,
         kadangi:
         
                     (1)
                  
                  
                     afrikinis kiaulių maras yra infekcinė virusinė liga, kuria serga laikomos ir laukinės kiaulės ir kuri gali turėti didelį poveikį atitinkamų gyvūnų populiacijai ir ūkininkavimo pelningumui, dėl to gali būti sutrikdomas tų gyvūnų ir jų produktų siuntų vežimas Sąjungoje ir eksportas į trečiąsias šalis;
                  
               
                     (2)
                  
                  
                     kilus afrikinio kiaulių maro protrūkiui tarp laikomų kiaulių, kyla didelis pavojus, kad ši liga išplis į kitus laikomų kiaulių ūkius;
                  
               
                     (3)
                  
                  
                     Komisijos deleguotuoju reglamentu 2020/687 (2) papildomos į sąrašą įtrauktų ligų, nurodytų Reglamento (ES) 2016/429 9 straipsnio 1 dalies a, b ir c punktuose ir Komisijos įgyvendinimo reglamente (ES) 2018/1882 (3) apibrėžtų kaip A, B ir C kategorijų ligos, kontrolės taisyklės. Visų pirma, Deleguotojo reglamento (ES) 2020/687 21 ir 22 straipsniuose nustatyta, kad kilus A kategorijos ligos, įskaitant afrikinį kiaulių marą, protrūkiui nustatoma apribojimų taikymo zona ir tam tikros joje taikytinos priemonės. Be to, to deleguotojo reglamento 21 straipsnio 1 dalyje nustatyta, kad apribojimų taikymo zoną sudaro apsaugos zona, priežiūros zona ir prireikus papildomos apribojimų taikymo zonos aplink apsaugos ir priežiūros zonas arba greta jų;
                  
               
                     (4)
                  
                  
                     po afrikinio kiaulių maro protrūkio tarp laikomų kiaulių Vokietijos Meklenburgo-Pomeranijos žemėje, kuris buvo patvirtintas 2021 m. lapkričio 15 d., ir tai federalinei valstybei narei pateikus informaciją apie su šia liga susijusią padėtį jos teritorijoje, priimtas Komisijos įgyvendinimo sprendimas (ES) 2021/2021 (4). Tuo įgyvendinimo sprendimu nustatyta, kad Vokietija užtikrina, kad apribojimų taikymo zona, kurioje taikomos Deleguotajame reglamente (ES) 2020/687 numatytos apsaugos ir priežiūros zonų priemonės, apimtų bent šio įgyvendinimo sprendimo priede išvardytas teritorijas. Tas įgyvendinimo sprendimas taikomas iki 2022 m. vasario 15 d.;
                  
               
                     (5)
                  
                  
                     2021 m. gruodžio mėn. pabaigoje Vokietija pranešė Komisijai apie šiuo metu palankią padėtį, susijusią su afrikiniu kiaulių maru tarp laikomų kiaulių Meklenburgo-Pomeranijos žemės apribojimų taikymo zonoje, ir kad apsaugos ir priežiūros zonų priemonės buvo tinkamai įgyvendintos pagal Deleguotąjį reglamentą (ES) 2020/687, siekiant užkirsti kelią tolesniam tos ligos plitimui;
                  
               
                     (6)
                  
                  
                     atsižvelgiant į dabartinę palankią padėtį, susijusią su afrikiniu kiaulių maru tarp laikomų kiaulių Meklenburgo-Pomeranijos žemėje, ir į priemones, kurias Vokietija tinkamai įgyvendino, siekiant išvengti bet kokių nereikalingų prekybos trikdymų, tikslinga Įgyvendinimo sprendimą (ES) 2021/2021 panaikinti nuo 2022 m. sausio 15 d.;
                  
               
                     (7)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimas (ES) 2021/2021 panaikinamas nuo 2022 m. sausio 15 d.
         
         
            2 straipsnis
            Šis sprendimas skirtas Vokietijos Federacinei Respublikai.
         
         
            Priimta Briuselyje 2022 m. sausio 10 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (1)  OL L 84, 2016 3 31, p. 1.
         
            (2)  2019 m. gruodžio 17 d. Komisijos deleguotasis reglamentas (ES) 2020/687, kuriuo dėl tam tikrų į sąrašą įtrauktų ligų prevencijos ir kontrolės taisyklių papildomas Europos Parlamento ir Tarybos reglamentas (ES) 2016/429 (OL L 174, 2020 6 3, p. 64).
         
            (3)  2018 m. gruodžio 3 d. Komisijos įgyvendinimo reglamentas (ES) 2018/1882 dėl tam tikrų ligų prevencijos ir kontrolės taisyklių taikymo į sąrašą įtrauktų ligų kategorijoms, kuriuo nustatomas rūšių ir rūšių grupių, keliančių didelę tų į sąrašą įtrauktų ligų plitimo riziką, sąrašas (OL L 308, 2018 12 4, p. 21).
         
            (4)  2021 m. lapkričio 18 d. Komisijos įgyvendinimo sprendimas (ES) 2021/2021 dėl tam tikrų apsaugos priemonių, susijusių su afrikiniu kiaulių maru Vokietijoje (OL L 413, 2021 11 19, p. 34).